钦定古今图书集成/理学汇编/字学典/第052卷 > 张怀瓘书断 > 《刻李贞伯篆书海月庵扁》吴宽
## 钦定古今图书集成/理学汇编/字学典/第052卷 > 张怀瓘书断 > 《刻李贞伯篆书海月庵扁》吴宽

篆法久欲绝，李公得真传。近时乡先辈，仿佛如滕权。
昔为我题扁，握笔指腕悬。顾盼张髯须。起立竦背肩，
俯仰为陈迹。屈指十五年，破屋垂雨溜。庳墙上“蜗涎”，
三字被侵蚀。黑《犹高县》海月夜照之，墨光却新鲜。
正如公性气，精悍老犹然。见物不见人，吴山隔重泉。
惜哉不可作，手迹忍弃捐。寿以西川木，良工善雕镌。
庶几如坐对，仰面在屋椽。

梁简文帝《金𬭚赋》：“昔武都之一扇，乃铭功以述心；矧
元常之五熟，又六篆之书音。”

元帝《上东宫古迹启》：“史籀、李斯之篆，梁鸿曹喜之书，
莫不总萃桂宫，盈满甲馆。”

唐王勃《乾元殿颂序》“灵爻密发，八方昭大有之和；宝
篆潜开，六合启同人之会。”

李峤《百寮贺瑞石表》：“伯禹以致孝鬼神，九畴天锡；陛
下以虔恭顾托，八篆灵开。”

张说《洛州张司马集序》：“鲁宫遗篆，汲冢遗编，无不日
览万言，暗识三箧。”

宋舒𬱖《贞素先生传》风清昼闲，或篆隶数章，意与笔
悟，则快然自得，虽不逮斯繇，然时人亦莫予解。
齐王融《钞众书应司徒教》诗，“岩笥发仙华，奇文开碧
篆。”

梁元帝诗：“玉题书仙篆，金榜烛神光。”

沈约诗：“汉璧含遗篆，名山多逸词。”

唐太宗诗：“玉匣启龙图，金绳披瑶篆。”

杜甫诗：“圭臬经星奥，虫篆丹青广。”

李商隐诗：“玉检赐书迷妙篆。”

陆龟蒙诗：“龙篆拜时轻诰命。”

《韦庄诗》：“鹊印提新篆，龙泉夺晓霜。”

许浑《赠虞押衙》诗：“旧精鸟篆谙书体，新授龙韬识战
机。”

曹唐诗：“大篆龙蛇随笔札。